หนุ่มห่วงโควิดฯระบาด ทำ แมสก์เช็งเม้ง เผาส่งให้บรรพบุรุษบนสวรรค์ 
เช็งเม้งปีนี้ หนุ่มกำแพงเพชรได้ไอเดีย ทำ หน้ากากอนามัย เผาส่งให้บรรพบุรุษบนสวรรค์ บอกคนบนโลกมนุษย์ใส่ป้องกัน โควิด-19 กัน เทพเจ้าบนสวรรค์ก็น่าจะใส่ด้วยเมื่อเวลา 12.00 น. วันที่ 3 เม.ย.63 ผู้สื่อข่าวได้เดินทางไปที่บ้านของนายชัชวาลย์ วัฒนา อายุ 27 ปี อยู่บ้านเลขที่ 141 ม.1 ต.วังยาง อ.คลองขลุง จ.กำแพงเพชร ที่เกิดไอเดีย นำกระดาษไหว้เจ้ามาพับเป็น หน้ากากอนามัย เพื่อนำไปไหว้และเผาให้กับเทพเจ้าและบรรพบุรุษในช่วงเทศกาลเช็งเม้ง (4 เม.ย.63) ซึ่งเป็นวันสุดท้ายของเทศกาลเช็งเม้ง ที่คนไทยเชื้อสายจีน ยึดถือปฏิบัติเป็นประจำทุกปี และช่วงนี้ไวรัสโควิด 19 ก็กำลังระบาดทวีความรุนแรงมากขึ้นในประเทศไทยนายชัชวาลย์ กล่าวว่า ช่วงนี้ โรคโควิด-19 กำลังระบาดบนโลกมนุษย์ ซึ่งตนก็เกิดความคิดว่าบรรพบุรุษที่ล่วงลับไปแล้ว รวมถึงเทพเจ้าที่เคารพนับถือที่อยู่บนสวรรค์ ก็น่าจะมีแมสก์ไว้ใช้ป้องกันเชื้อโรคบ้าง จึงทำขึ้นมาไม่ได้คิดที่จะทำจำหน่ายแต่อย่างใด ลองทำเล่นๆในกลุ่มเพื่อน ที่ไหว้เจ้าเหมือนกัน และเมื่อโพสต์ไปในโซเชียล ปรากฏว่ามีคนเข้ามาสอบถามขอซื้อกันจำนวนมาก ส่วนใครจะเอาไปลองทำดูบ้างก็ไม่ว่ากัน
เช็งเม้งปีนี้ หนุ่มกำแพงเพชรได้ไอเดีย ทำ หน้ากากอนามัย เผาส่งให้บรรพบุรุษบนสวรรค์ บอกคนบนโลกมนุษย์ใส่ป้องกัน โควิด-19 กัน เทพเจ้าบนสวรรค์ก็น่าจะใส่ด้วย
โควิด-19,ไวรัสโคโรนา,COVID-19,โควิด 19 ในไทย,หน้ากากอนามัย,เช็งเม้ง,ข่าวทั่วไป